Kristín Þorsteinsdóttir , sem starfað hefur sem aðalritstjóri og útgefandi Fréttablaðsins og tengdra miðla undanfarin ár , hefur látið af störfum hjá miðlinum . Starfsmönnum var greint frá þessu í tölvupósti frá Ingibjörgu Stefaníu Pálmadóttur , stjórnarformanni Torgs , útgefanda Fréttablaðsins , í dag . Þar segir að eftir „ einföldun á starfsemi félagsins við sölu á eignum til Sýnar , þá hefur starf útgefanda með því sniði sem var þegar fréttastofa var mun stærri einfaldast . Starf útgefanda hefur því verið lagt niður í núverandi mynd og færast allir rekstrarþættir starfsins til framkvæmdastjóra félagsins Jóhönnu Helgu Viðarsdóttur . Stjórnarformaður Torgs tekur við öðrum þáttum sem tilheyra starfi útgefanda . “ Kristín tjáir sig um starfslokin í stöðuuppfærslu á Facebook þar sem hún segist hafa unnið sinn síðasta vinnudag , og skrifað sinn síðasta leiðara í Fréttablaðið . Ný stjórn hafi tekið við með nýju fólki og nýjum áherslum . Auglýsing „ Í rúm 5 ár , lengur en nokkur annar , stjórnaði ég fréttastofu 365 sem aðalritstjóri og útgefandi - þá stærstu fréttastofu landsins - og svo Fréttablaðinu eftir að fyrirtækinu var skipt upp , síðustu mánuði hef ég verið útgefandi . Við breyttum skipuriti fréttastofunnar og gerðum hlut kvenna meiri en nokkru sinni . Lífið var ekki alltaf auðvelt . Allt tekur enda . Vonandi tekur eitthvað nýtt og skemmtilegt við . Nóg er starfsorkan . “ Kæru vinir og samstarfsmenn . Ég hef unnið minn síðasta dag og skrifað minn síðasta leiðara í Fréttablaðið . Ný stjórn ... Ólöf Skaftadóttir , dóttir Kristínar , er annar ritstjóri Fréttablaðsins . Davíð Stefánsson var ráðinn við hlið hennar í lok maí síðastliðins en nokkrum dögum eftir þá ráðningu var greint frá því að fjárfestirinn Helgi Magnússon hefði keypt helmingshlut í útgáfufélagi Fréttablaðsins af Ingibjörgu , sem á enn hinn helminginn . Þau tvo , eigendurnir , sitja saman í stjórn Torgs . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .